 O B E C K L U B I N A

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**VZN č. 01/2020**

### o OCHRANNOM PÁSME POHREBÍSK na území Obce KLUBINA

## Obec Klubina na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a podľa § 15 ods. 7 zákona č. 131/2010 Z. z. o pohrebníctve

*Návrh VZN: - vyvesený na úradnej tabuli obce dňa : 25. 02. 2020*

 *- zverejnený na internetovej adrese obce dňa : 25. 02. 2020*

*Lehota na predloženie pripomienok k návrhu VZN do(včítane): 12.03. 2020*

*Doručené pripomienky (počet) :*

*Vyhodnotenie pripomienok k návrhu VZN uskutočnené dňa: 13.03. 2020*

*Vyhodnotenie pripomienok k návrhu VZN doručené poslancom dňa: ...................*

*VZN schválené uznesením Obecného zastupiteľstva Obce Klubina dňa ..................*

*pod č. :*  OZ č. ..../ ..../ 2020-OZ

*VZN vyvesené na úradnej tabuli obce dňa : ..................*

*VZN zvesené z úradnej tabule obce dňa : ...................*

*VZN nadobúda účinnosť dňom ..........................*

úradná pečiatka s erbom obce

Mgr. Božena Poliačková starostka obce

 OBEC KLUBINA

**NÁVRH**

**VZN č. 01/2020**

### o OCHRANNOM PÁSME POHREBÍSK na území Obce KLUBINA

## Obec Klubina na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a podľa § 15 ods. 7 zákona č. 131/2010 Z. z. o pohrebníctve

## V Y D Á V A

## toto Všeobecne záväzné nariadenie č. 01/2020 Obce Klubina o ochrannom pásme pohrebísk na území Obce Klubina.

**ČLÁNOK 1**

***Úvodné ustanovenie***

1. Obec Klubinatýmto všeobecne záväzným nariadením ( ďalej len VZN )

 **u r č u j e:**

a) šírku ochranného pásma pohrebiska od hranice pozemku pohrebiska;

b) pravidlá umiestňovania a povoľovania budov a stavieb v ochrannom pásme pohrebiska

 so zreteľom na pietny charakter pohrebiska;

c) činnosti, ktoré nie je možné v ochrannom pásme vykonávať počas pohrebu.

2. Na účely tohto VZN sa rozumie:

a) pohrebisko je cintorín, kolumbárium, urnový háj, rozptylová lúka a vsypová lúka;

b) pohreb je pochovanie ľudských pozostatkov alebo ľudských ostatkov, obyčajne spojený

 s obradom.

**ČLÁNOK 2**

***Šírka ochranného pásma***

1. Šírka ochranného pásma pohrebiska je **10 m** od hranice pozemku každého pohrebiska

 umiestneného na území Obce Klubina.

**ČLÁNOK 3**

***Pravidlá umiestňovania a povoľovania budov a stavieb v ochrannom pásme pohrebiska***

1. V ochrannom pásme pohrebiska umiestneného na území Obce Klubina sa nesmú povoľovať a umiestňovať stavby a budovy okrem tých, ktoré poskytujú služby súvisiace s pohrebníctvom.

 OBEC KLUBINA

**ČLÁNOK 4**

***Činnosti, ktoré nie je možné v ochrannom pásme vykonávať počas pohrebu***

1. V ochrannom pásme pohrebiska umiestneného na území Obce Klubina nie je možné bez súhlasu Obce Klubina počas pohrebu vykonávať nasledujúce činnosti:

a) akékoľvek činnosti, ktoré rušia alebo inak negatívne ovplyvňujú dôstojný priebeh pohrebu hlukom, vibráciami, svetelnými alebo laserovými a inými obdobnými efektami, a to akoukoľvek formou, najmä neprimerane hlučným správaním, spevom, reprodukciou produkciou hudby, hlukom motorov áut, strojov a zariadení, výkonom hlučných stavebných alebo iných prác;

b) vykonávanie akýchkoľvek verejných zhromaždení alebo podujatí spojených s produkciou hudby alebo hovoreného reprodukovaného slova s výnimkou takých, ktoré súvisia alebo sú súčasťou prebiehajúceho pohrebu.

2. Zákazy podľa ods. 1. tohto článku sa nevzťahujú na vykonávanie sezónnych prác pri zabezpečovaní nevyhnutnej údržby ciest a chodníkov, verejných priestranstiev a verejnej zelene, neodkladných sezónnych poľných prác a na vykonávanie prác pri odstraňovaní následkov živelných pohrôm alebo havárií. Zákazy sa taktiež nevzťahujú na vykonávanie neodkladných činností smerujúcich k odstráneniu priamo hroziacej škody na majetku, alebo zdraví v nevyhnutnom rozsahu.

**ČLÁNOK 5**

***Orgány dozoru a sankcie***

1. Dozor nad dodržiavaním čl. 4 tohto VZN vykonávajú:

a) poverení zamestnanci Obce Klubina

2. Porušenie ustanovenia čl. 4 tohto VZN je postihnuteľné podľa osobitných predpisov1.

**ČLÁNOK 6**

***Záverečné ustanovenia***

1. Vyvesené na pripomienkovanie: 25.02.2020.

2. Zvesené z pripomienkovania:.................2020.

3. Toto VZN č. 01/2020 bolo schválené uznesením Obecného zastupiteľstva v Klubina

 č. ......./2020 dňa...................

4. Schválené VZN č. 01/2020 vyvesené na úradnej tabuli dňa: ......................

5. Schválené VZN č. 01/2020 zvesené z úradnej tabule dňa: .......................

6. Toto VZN č. 01/2020 schválené Obecným zastupiteľstvom v Klubina

 Uznesením č. ......../2020 zo dňa .....................nadobúda účinnosť 15. dňom od vyvesenia

 na úradnej tabuli.

V Klubina, dňa ............................

  **Mgr. Božena Poliačková**

 *starostka obce*

1 Najmä: zákon č. 369/1990 Zb. o obecnom zriadení v platnom znení, zákon č. 372/1990 Zb. o priestupkoch v platnom znení.